3. pielikums

Ministru kabineta

2014. gada \_\_\_.\_\_\_\_\_\_\_\_\_

noteikumiem Nr.\_\_\_\_\_

Vispārīgās kvalitātes prasības, ja autoceļa noslogojums GVDIj,pievestā ≤ 500 vai GVDIj,smagie ≤ 100

1. Zemes klātne

Prasības ar hidrauliskajām saistvielām stabilizētai gruntij:

|  |  |  |
| --- | --- | --- |
| Parametrs | **Prasība** | **Izpildes laiks vai apjoms** |
| Ar kaļķi stabilizētas grunts izurbtu paraugu minimālā spiedes stiprība pēc 7 dienu cietēšanas 40 °C pēc 5 salizturības cikliem, ja stabilizētā kārta atrodas līdz 2m no zemes klātnes virsmas, ar kaļķi stabilizētām kārtām | ≥ 0,2 MPa | Izurbjot paraugus ne ātrāk kā 28 dienas pēc kārtas stabilizācijas darbu pabeigšanas.Paraugus noņem un testē pasūtītājs pēc saviem ieskatiem |
| Ar cementu, CHCS vai kaļķi+cementu stabilizētas grunts izurbtu paraugu minimālā spiedes stiprība pēc 7 dienu cietēšanas pēc 5 salizturības cikliem, ja stabilizētā kārta atrodas līdz 2m no zemes klātnes virsmas, ar cementu vai ar saistvielām uz cementa bāzes stabilizētām kārtām | ≥ 0,5 MPa |

2. Nesaistītu minerālmateriālu pamata nesošā kārta vai segums

Nesaistītu minerālmateriālu pamata nesošās kārtas vai seguma būvniecībai jālieto rupjie minerālmateriāli, kuru stiprības klase saskaņā ar izvirzītajām prasībām šo noteikumu 2.pielikumā nav zemāka par šeit noteikto:

* nesaistītu minerālmateriālu pamata nesošās virskārtas būvniecībai ar saistītu ceļa segumu jālieto N-III klases rupjie minerālmateriāli;
* nesaistītu minerālmateriālu pamata nesošās apakškārtas būvniecībai ar saistītu ceļa segumu, nesaistītu minerālmateriālu pamata nesošās apakškārtas un pamata nesošās virskārtas būvniecībai ar nesaistītu ceļa segumu, jālieto N-IV klases rupjie minerālmateriāli;
* nesaistītu segumu būvniecībai, ja GVDIj,pievestā ≤ 100, jālieto N-III klases rupjie minerālmateriāli;
* nesaistītu segumu būvniecībai, ja GVDIj,pievestā > 100, jālieto N-II klases rupjie minerālmateriāli.

Prasības uzbūvētai nesaistītu minerālmateriālu pamata nesošajai virskārtai:

| Parametrs | Prasība | Izpildes laiks vai apjoms |
| --- | --- | --- |
| Deformācijas modulis | Kopējais deformācijas modulis EV2 nedrīkst būt zemāks par 150 MPa, ja būvprojektā nav paredzēts citādi | Visā būvobjektā katrā joslā ik pēc 1000 m |

3. Ar cementu saistīta minerālmateriālu pamata nesošā kārta

Ar cementu saistīta minerālmateriālu pamata nesošās kārtas būvniecībai jālieto rupjie minerālmateriāli, kuru stiprības klase saskaņā ar izvirzītajām prasībām šo noteikumu 2.pielikumā nav zemāka par šeit noteikto:

* Ar cementu saistītu minerālmateriālu pamata nesošās virskārtas un apakškārtas būvniecībai jālieto N-IV klases rupjie minerālmateriāli.

4. Gruntēšana

Adhēzijai starp uzbūvētajām asfalta kārtām, testējot pēc asfalta kārtu ieklāšanas, jāatbilst tabulā izvirzītajām prasībām:

| Parametrs | Prasība | Izpildes laiks vai apjoms |
| --- | --- | --- |
| Adhēzija starp asfalta kārtām | Deklarē | Visā būvobjektā katrā joslā ik pēc 5000 m, bet ne mazāk kā 1 pārbaude katrā joslā (1) |

PIEZĪME(1) Testējamā urbuma diametrs (150 ± 2) mm.

5. Asfaltbetona, šķembu mastikas asfalta vai porasfalta kārta

Asfalta maisījumos jālieto rupjie minerālmateriāli, kuru stiprības klase saskaņā ar izvirzītajām prasībām šo noteikumu 2.pielikumā nav zemāka par šeit noteikto:

* ACsurf un ACbase/bin tipa asfalta maisījumu ražošanai jālieto S-IV klases rupjie minerālmateriāli;
* SMA tipa asfalta maisījumu ražošanai jālieto S-III klases rupjie minerālmateriāli.

AC tipa asfaltam jāatbilst izvirzītajām prasībām šo noteikumu 2.pielikumā.

SMA tipa šķembu mastikas asfaltam jāatbilst izvirzītajām prasībām šo noteikumu 2.pielikumā.

Prasības uzbūvētai asfalta kārtai:

| Parametrs | Prasība | Izpildes laiks vai apjoms |
| --- | --- | --- |
| Līdzenums dilumkārtai, IRI (ja uzmēra ar lāzera profilogrāfu): | vidējā vērtība 20 m posmos: | Visā būvobjektā katrā joslā(1); (2) |
| a) periodiskās uzturēšanas būvobjektos | ≤ 2,9mm/m(4)  |
| b) jaunbūvēs, rekonstrukcijas vai renovācijas būvobjektos | ≤ 2,5mm/m |
| Izurbtu paraugu izturība pret paliekošām deformācijām. Maza izmēra iekārta. Maksimālais riteņa sliedes slīpums mm uz 103 slodzes ciklu (izņemot PA, un ja netiek paredzēta smagā transporta kustība) | WTSAIR 1,0 / 1,00 | Vismaz viens tests būvobjektā katrai kārtai (1) |
| Minimālais stingumsMaksimālais stingumsNogurumizturība(tikai, ja lietots AC tipa asfalta maisījums) | Prasības atbilstoši šo noteikumu prasībām 2. pielikumā | Paraugu ņemšanu un testēšanu nodrošina pasūtītājs, ja uzskata to par nepieciešamu |
| Saķeres koeficients(dilumkārtām) | vidējā vērtība 100 m posmos:≥ 0,48 | Visā būvobjektā katrā joslā(1); (3).Ieteikums mērījumus veikt ne ātrāk kā 4 nedēļas pēc asfalta kārtas uzbūvēšanas. |

PIEZĪME(1) Mērījumus ar lāzera profilogrāfu, saķeres koeficienta mērījumus un pasūtītāja „B” paraugu urbšanu veic pasūtītājs. Pie paraugu noņemšanas drīkst piedalīties būvdarbu veicēja pārstāvis. Šādu pasūtītāja paraugu noņemšanas vai testēšanas vietas un apstākļu vēlāka apstrīdēšana vai neatzīšana nav atļauta. „A” paraugu urbšanu veic būvdarbu veicējs sekojoši darbu izpildei. „A” un „B” paraugu noņemšanas vietas dislokācija, ja paraugu noņemšana netiek veikta vienā laikā, var būt atšķirīga.

PIEZĪME(2) Līdzenumu ar lāzera profilogrāfu nemēra posmos, kas īsāki par 100 m. Līdzenuma ar lāzera profilogrāfu mērījumu rezultātus neizmanto izpildītā darba novērtēšanai, ja, veicot mērījumus, ir šķērsotas: darba šuves, tiltu deformāciju šuves, sliežu šķērsojumi, brauktuves termoplasta apzīmējumi, apakšzemes komunikāciju aku vāki vai pārsedzes, kā arī citas konstrukcijas, kas ir izbūvētas uz (virs) brauktuves pirms vai pēc asfalta dilumkārtas būvniecības. Šādās vietās šaubu gadījumos līdzenumu nosaka ar 3 m latu.

PIEZĪME(3) Ceļu posmus, kuros mērīšanas laikā uz segas atrodas svešķermeņi (piem., dubļi, kritušas lapas u.c.) vērtēšanā neiekļauj.

PIEZĪME(4) Minētā prasība piemērojama, ja būvē vienu dilumkārtu bez izlīdzinošās kārtas vai izlīdzinošās frēzēšanas, turklāt IRI pēc darbu veikšanas nedrīkst būt lielāks kā pirms periodiskās uzturēšanas darbu veikšanas. Ja būvē vairākas seguma kārtas, IRI jāatbilst rekonstrukcijai noteiktajām prasībām.

6. Mīkstā asfalta vai emulsijas asfalta kārta

Mīkstā asfalta un emulsijas asfalta maisījumos jālieto rupjie minerālmateriāli, kuru stiprības klase saskaņā ar izvirzītajām prasībām šo noteikumu 2.pielikumā nav zemāka par šeit noteikto:

* maisījumu ražošanai dilumkārtām jālieto S-IV klases rupjie minerālmateriāli;
* maisījumu ražošanai saistes kārtām un segumu apakškārtām jālieto S-IV klases rupjie minerālmateriāli.

7. Aukstā pārstrāde (reciklēšana)

Aukstās pārstrādes (reciklēšanas) maisījumos jālieto rupjie minerālmateriāli (no jauna pievienojamie), kuru stiprības klase saskaņā ar izvirzītajām prasībām šo noteikumu 2.pielikumā nav zemāka par šeit noteikto:

* pamata nesošajās virskārtās jālieto N-IV klases rupjie minerālmateriāli;
* pamata nesošajās apakškārtās jālieto N-IV klases rupjie minerālmateriāli.

Prasības ar cementu vai CHCS saistītai kārtai:

|  |  |  |
| --- | --- | --- |
| Parametrs | Prasība | Izpildes laiks vai apjoms |
| Izurbtu paraugu minimālā spiedes stiprība pēc 28 dienu(1) cietēšanas pēc 10 salizturības cikliem | ≥ 2,0 MPa(1)(2) | Izurbjot(3) paraugus ne ātrāk kā 28 dienas pēc kārtas stabilizācijas darbu pabeigšanas.Paraugus noņem un testē pasūtītājs pēc saviem ieskatiem |

PIEZĪME (1) Drīkst testēt spiedes stiprību arī pēc 7 dienu cietēšanas pēc 10 salizturības cikliem, šādā gadījumā tabulā norādītā spiedes stiprības prasība jāpazemina par 30 %.

PIEZĪME (2) Prasības noteiktas pie H/D = no 0,8 līdz 0,21 (H/D - parauga augstuma un diametra attiecība, pie H/D = 2,0 spiedes stiprības prasība jāpazemina par 25 %.

PIEZĪME(3) Urbtos paraugus nedrīkst ņemt tuvāk nekā 0,5 m no kārtas malas un 0,2 m no komunikāciju pieslēgumiem.

8. Virsmas apstrāde vai piesūcināta šķembu pamata nesošā kārta

Virsmas apstrādei un piesūcinātam šķembu pamatam jālieto rupjie minerālmateriāli, kuru stiprības klase saskaņā ar izvirzītajām prasībām šo noteikumu 2.pielikumā nav zemāka par šeit noteikto:

* Y1B, Y2B, Y1G un Y2G tipu virsmas aptrādei jālieto S-III klases rupjie minerālmateriāli;
* piesūcinātam šķembu pamatam jālieto S-IV klases rupjie minerālmateriāli.

Virsmas apstrādes kvalitātes parametri, prasības un nosacījumi testēšanai un mērījumiem (uzmērot ne agrāk kā 2 nedēļas pēc darba pabeigšanas):

| Īpašība, mērvienība | Kategorija / prasība(2) |
| --- | --- |
|
|
| P1 – izblīdumi, sliedējumi un izsvīdumi, % | 1 / ≤ 2,5 |
| P2 – materiālu atdalīšanās un šķembu izsitumi, % | 1 / ≤ 1,0 |
| P3 – sīkbedrojumi, %(ja ir divas vai vairākas šķembu kārtas) | 2 / ≤ 6 |
| P4 – izšvīkas, m(ja cēlonis ir būvniecības kļūdas) | 2 / ≤ 30 |
| Makrotekstūra (1) | 2 / ≥ 0,7 |

PIEZĪME(1) Makrotekstūrai izvirzītajām prasībām jāatbilst no vienpadsmitā līdz trīspadsmitajam mēnesim pēc darba pabeigšanas. Makrotekstūras uzmērījumi jāveic visā būvobjektā vismaz četri mērījumi nejauši izvēlētos punktos tā, lai mērījumi būtu veikti katrā joslā.

PIEZĪME(2) Ir pieļaujami virsmas apstrādes defekti, kuru izcelsme ir saistīta ar esošo apakšējo kārtu tehnisko stāvokli (piemēram, iepriekš labotas bedrītes vai aizlietas plaisas ar bitumena emulsiju un šķembām u.tml.), un darba uzdevumā netika paredzēts veikt šāda esošā seguma attiecīgu remontu. Šādu defektu uzmērīšanu var neveikt vai arī uzmērījumu dokumentācijā tie ir skaidri un nepārprotami jānodala no pārējiem uzmērījumiem.

Satiksmes ministrs A.Matīss

Iesniedzējs: Satiksmes ministrs A.Matīss

Vīza: Valsts sekretārs K.Ozoliņš

2014.04.01. 13:06

1228

A. Granīta,

67028157, Andra.Granita@lvceli.lv